laion/Wikipedia-Exotic huggingface dataset:
ג'רלדין פררו

ג'רלדין אן פרָרו (באנגלית: Geraldine Anne Ferraro‏; 23 באוגוסט 1935 – 26 במרץ 2011) הייתה משפטנית ופוליטיקאית מהמפלגה הדמוקרטית, חברת בית הנבחרים של ארצות הברית והאישה הראשונה שנבחרה להיות מועמדת לתפקיד סגנית הנשיא מטעם אחת המפלגות הגדולות בארצות הברית. פררו, שגדלה במדינת ניו יורק, עסקה בהוראה בבית ספר יסודי, ובמקביל למדה משפטים בלימודי ערב באוניברסיטת פורדהאם, אותם סיימה ב-1960. ב-1974, היא החלה לעבוד כעורכת דין במשרד התובע המחוזי של רובע קווינס, היכן שעמדה בראש הלשכה לקורבנות מיוחדים אשר עסקה בפשעי מין, התעללות בילדים ואלימות במשפחה. היא נבחרה לקונגרס ב-1978, שם הלכה והתברגה אט אט בתוככי ההיררכיה המפלגתית, תוך שהיא מתמקדת בחקיקה להבאת שוויון לנשים בתחום השכר, הפנסיה ותוכניות הפרישה. ב-1984, בחר בה סגן הנשיא לשעבר וולטר מונדייל, באותה העת המועמד לנשיאות ארצות הברית, כעמיתתו למרוץ, כמועמדת לסגנית נשיא, בבחירות הקרבות. בקבלה מועמדות זו היא גם הפכה לאמריקאית הראשונה ממוצא איטלקי המועמדת לתפקיד המינוי לסגן נשיא של אחת המפלגות הגדולות. תגובת הסקרים החיובית בעקבות מינויה של פררו למועמדות לסגנית נשיא לא החזיקו מעמד עד הבחירות הכלליות בנובמבר של אותה שנה והיא ומונדייל הובסו בבחירות על ידי הנשיא המכהן רונלד רייגן וסגנו, ג'ורג' הרברט ווקר בוש. פררו התמודדה פעמיים בבחירות המקדימות של המפלגה הדמוקרטית לסנאט של ארצות הברית, ב-1992 ו-1998, אך הפסידה בשתיהן. כמו כן, כיהנה כשגרירת ארצות הברית לוועדת האו"ם לענייני זכויות אדם בין השנים 1993–1996, בזמן כהונתו של הנשיא ביל קלינטון. בנוסף, היא גם פיתחה קריירה כעיתונאית, סופרת ואשת עסקים והשתתפה בקמפיין למועמדות הדמוקרטית לנשיאות של הילרי קלינטון ב-2008. בשנותיה האחרונות נאבקה במחלת המיאלומה הנפוצה שנתגלתה בגופה. בתחילת מרץ 2011 אושפזה בבית החולים הכללי מסצ'וסטס, לטיפול בכאבי המחלה, ושם התפתחה אצלה דלקת ריאות, שגרמה לסיבוכים במחלה. היא נפטרה בבית החולים בתאריך ה-26 במרץ 2011. Rosemary Breslin, Gerry!: a Woman Making History, Pinnacle Books, 1984 (הספר בקטלוג ULI) Geraldine Ferraro, Ferraro, My Story, Bantam Books, 1985 (הספר בקטלוג ULI) Maria Braden, Women Politicians in the Media, University Press of Kentucky, 1996 (הספר בקטלוג ULI) מדיה וקבצים בנושא ג'רלדין פררו בוויקישיתוף ג'רלדין פררו, במסד הנתונים הקולנועיים IMDb (באנגלית) ג'רלדין פררו, באתר המדריך הביוגרפי של הקונגרס של ארצות הברית (באנגלית) ג'רלדין פררו, באתר אנציקלופדיה בריטניקה (באנגלית) ג'רלדין פררו, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
הנס המלכותי של ניו זילנד

הנס המלכותי של ניו זילנד הידוע גם כדגל המלכה האישי לניו זילנד הוא דגלה האישי של המלכה אליזבת השנייה בתפקידה כמלכת ניו זילנד. הדגל אושר לשימוש בשנת 1962 לשימושה הבלעדי של המלכה בביקוריה בניו זילנד או כאשר היא משמשת כראש המדינה באירועים מחוץ לממלכה. לנציגה של המלכה במדינה, המושל הכללי של ניו זילנד, יש דגל משלו. ב-11 באוקטובר 1962 הודיעה המלכה על אימוצו של דגל אישי מיוחד למטרות ביקורה בניו זילנד בין ה-6-8 בפברואר 1963 ולשימוש לאחר מכן. מאז, הדגל מונף על כל בניין שבו מתאכסנת המלכה, ועל כל ספינה אשר מפליגה במימיה של ניו זילנד כאשר היא על סיפונה. כמו כן מונף הדגל כאשר המלכה משתתפת באירוע ציבורי או ממלכתי ובמצעדים צבאיים כאשר המלכה נוכחת. המקרה היחידי שבו יונף הדגל בהיעדרה של המלכה הוא לכבוד יום הולדתה הרשמי של המלכה. כאשר הדגל מונף לצידו של דגל ניו זילנד, דגלה האישי של המלכה יונף בעמדת הכבוד. הדגל הוא כרזה של שלט האצולה של ניו זילנד מושחת על ידי דגל המלכה אליזבת השנייה. הדגל מחולק לארבעה רבעים: הרבע הראשון כולל ארבעה כוכבים אדומים על רקע כחול כיצוגה של מערכת הכוכבים הצלב הדרומי (כפי שמוצג על הדגל הלאומי); השני, גיזת זהב על רקע אדום; השלישי, שני פטישי זהב מוצלבים על רקע כחול והרבע הרביעי מציג אלומת חיטה זהובה על רקע אדום. במרכז הדגל עוברת רצועה לבנה המציגה שלוש ספינות, במרכז (ומעל הספינה האמצעית) מופיע חותם דגל המלכה אליזבת השנייה: רונדל בצבע כחול כהה, במרכזו האות הרומאית "E", מעליה הכתר המלכותי ומסביבם זר של ורדים כולם בצבע זהב. דגל המלכה אליזבת השנייה סמל ניו זילנד דגל המושל הכללי של ניו זילנד הנס המלכותי של ניו זילנד באתר דגלי העולם (באנגלית) "סמלים וטקסים". ארמון בקינגהאם. נבדק ב-2006-07-23. "הנס המלכותי של ניו זילנד". האנציקלופדיה של ניו זילנד (1966). נבדק ב-2006-07-23. "דגלים ניו זילנדיים אחרים". משרד התרבות והמסורת (ניו זילנד). נבדק ב-2006-07-24.
אוגוסט ברנארט

אוגוסט מארי פרנסואה ברנארט (Auguste Marie François Beernaert;‏ 26 ביולי 1829 - 6 באוקטובר 1912) היה ראש ממשלת בלגיה בשנים 1884–1894. בשנת 1909 זכה בפרס נובל לשלום. ברנארט נולד באוסטנד, למשפחה קתולית ממוצא פלמי. הוא למד באוניברסיטת לוון ובה קיבל את תואר הדוקטורט במשפטים ב-1851. הוא זכה במלגה ושהה שנתיים באוניברסיטאות בפריז, היידלברג וברלין במטרה ללמוד על מצב החינוך המשפטי בצרפת וגרמניה, וכשחזר לבלגיה כתב דוח עם ממצאיו לשר הפנים הבלגי. משנת 1853 עבד אצל הוברט דולז, עורך דין בכיר ולשעבר נשיא בית הנבחרים של בלגיה, ובהמשך פתח משרד עצמאי, בו התמחה במשפט פיננסי. בעשרים השנים הבאות כתב מאמרים רבים בעיתונות, וכך נוצר לו מוניטין של מלומד בולט. במהלך שנחשב מפתיע בזמנו, ויתר ברנארט על עבודתו כעורך דין, ונבחר לבית הנבחרים של בלגיה ב-1873, כנציג המפלגה הקתולית. הוא הפך לשר לענייני עבודות ציבוריות תחת ז'ול מאלו. במהלך תפקידו שיפר מאוד את מערכות הכבישים, הרכבות והתעלות, ופתח שירותי נמל חדשים באוסטנד ואנטוורפן. עם זאת, הוא נכשל בנסיונותיו להפסיק את העסקת הילדים במכרות במדינה. ב-1874 הפסיד ברנארט בבחירות לסנאט הבלגי, אך שלושה חודשים מאוחר יותר הוא זכה במושב בסנאט כנציג העיירה ת'יילט. בשנת 1884 חזרה המפלגה הקתולית לשלטון אחרי 4 שנים, וברנארט קיבל את תפקיד שר החקלאות, התעשייה והעבודות הציבוריות. ארבעה חודשים מאוחר יותר, בחודש אוקטובר 1884, אחרי כמה התפטרויות מהממשלה, הטיל עליו לאופולד השני, מלך בלגיה, את ראשות הממשלה, תפקיד אותו מילא ברנארט עד חודש מרץ 1894. כראש ממשלה ושר הכספים, ברנארט ייצב את המאזן התקציבי, הגן על השפה הפלמית, תרם לכינון "מדינת קונגו החופשית" בשליטת לאופולד השני מלך בלגיה בקונגו, יצר רפורמות חברתיות ומשפטיות במטרה להגן על רווחת הפועלים, חיזק ביצורים צבאיים במטרה להגן על הנייטרליות של בלגיה, קיבל את חוקת 1831 והכפיל פי 10 את כמות האזרחים בעלי זכות ההצבעה. בשנת 1894 נפלה הממשלה בראשותו, לאחר שנכשל בהעברת שינוי חוקתי לגבי ייצוג יחסי בבחירות. ברנארט חזר לעבודתו כעורך דין בכיר, אך המשיך לסייע לממשלה. בשנים 1900–1895 הוא שימש כיועץ לשר החוץ וכנשיא בית הנבחרים. כפטרון של אמנות, שימש גם כראש הוועדה למוזיאונים ואמנות. במהלך תקופה זו הוא המשיך להיות חלק ממאמץ בינלאומי למיגור העבדות וליצירת התנגדות לניצול קונגו. כפציפיסט ידוע, ברנארט הפך מ-1894 לחבר פעיל בארגון הבין-פרלמנטרי, ומ-1899 שירת כנשיא המועצה שלו. בנוסף, ייצג ברנארט את בלגיה בועידת האג (1899 ו-1907). ב-1909 זכה ברנארט, בשיתוף עם פול אנרי ד'אטורנל דה קונסטן, בפרס נובל לשלום, על עבודתו בבית המשפט הקבוע לבוררות. ברנארט נפטר ב-1912 בלוצרן שבשווייץ. מדיה וקבצים בנושא אוגוסט ברנארט בוויקישיתוף אוגוסט ברנארט, באתר פרס נובל (באנגלית) אוגוסט ברנארט, באתר "Find a Grave" (באנגלית) אוגוסט ברנארט, באתר אנציקלופדיה בריטניקה (באנגלית) פרס נובל, הצבי, 13 בדצמבר 1909
דגל השבויים והנעדרים

דגל השבויים והנעדרים (באנגלית: POW/MIA flag, ראשי תיבות של Prisoner of war/Missing in action) הוא דגל אמריקני אשר מציין את דאגתם של אזרחי ארצות הברית לגורל שבויי ונעדרי המלחמה. הדגל נוצר על ידי "ליגת המשפחות הלאומית", ארגון של משפחות חיילים נעדרים ושבויים, והוא מוכר רשמית על ידי הקונגרס של ארצות הברית. דגל השבויים והנעדרים הוא הדגל היחיד שהונף מעל הבית הלבן פרט לדגל ארצות הברית ודגל הגאווה והדגל היחיד המוצג בתוך מבנה הרוטונדה של בניין הקפיטול. מדיה וקבצים בנושא דגל השבויים והנעדרים בוויקישיתוף דגל השבויים והנעדרים של ארצות הברית, באתר דגלי העולם (באנגלית) דגל השבויים והנעדרים של קנדה, באתר דגלי העולם (באנגלית) ההיסטוריה של הדגל באתר ליגת המשפחות הלאומית. (באנגלית) ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
אלבה ברלין

אלבה ברלין (בגרמנית: Alba Berlin) או ברלין אלבאטרוס היא קבוצת כדורסל גרמנית מעיר הבירה, ברלין, המתמודדת בבונדסליגה וביורוליג. המועדון נוסד בשנת 1989 כממשיך דרכו של המועדון שרלוטנבורג ברלין. במשך השנים נחשב, לצד ברוז במברג וסקייליינרס פרנקפורט, לאחד המועדונים הטובים בגרמניה, אשר נאבקים ביניהם על תוארי האליפות והגביע הגרמניים. בסוף שנות ה-90 ותחילת שנות ה-2000 המועדון התחרה בקביעות במפעל היורוליג, והישג השיא שלו הוא רבע הגמר בשנת 1998. בעונת 1994/95 זכתה הקבוצה בגביע קוראץ' לאחר ניצחון בסיכום שני מפגשי הגמר מול קבוצת אולימפיה מילאנו מאיטליה. בעונת 2000/01 הגיעה עד לרבע גמר הסופרוליג והפסידה לקבוצת פנאתינייקוס מיוון. בעונת 2009/10, לאחר שהפסידה לקבוצת מארוסי במוקדמות היורוליג. הגיעה הקבוצה עד לגמר היורוקאפ והפסידה לקבוצת פאמסה ולנסיה 67-44. בחודש ינואר 2011 חתם בקבוצה המאמן הישראלי מולי קצורין. ואימן אותה עד סוף עונת 2010/2011. במשך השנים המועדון שיחק בכמה אולמות כדורסל, האולם הראשון בו שיחק המועדון היה אולם בן 3,000 מקומות בשכונת שרלוטנבורג. בשנת 1996 הקבוצה עברה לקיים את משחקיה בהיכל הספורט מקס שמלינג בשכונת פרנצלאואר ברג המכיל 8,500 מקומות ישיבה. בשנת 2008 חנכה הקבוצה את אולמה הביתי הנוכחי O2 וורלד המכיל 14,800 מקומות ישיבה, שבאותה שנה אירח את משחקי הפיינל פור של היורוליג. מונטנגרו גוראן ירטין ניו זילנד קירק פני ארצות הברית דיז'ון תומפסון ארצות הברית בריאן רנדל ארצות הברית דייוויד לוגאן ארצות הברית ג'מאל מקלין ישראל בר טימור הבונדסליגה: אליפות (11): 1997, 1998, 1999, 2000, 2001, 2002, 2003, 2008, 2020, 2021, 2022 מקום שני: 2006, 2011, 2014, 2018, 2019 הגביע הגרמני: זכייה (11): 1997, 1999, 2002, 2003, 2006, 2009, 2013, 2014, 2016, 2021, 2022 חצי גמר: 2008, 2015 גביע קוראץ': זכייה (1): 1995 יורוקאפ: גמר: 2010, 2019 מדיה וקבצים בנושא אלבה ברלין בוויקישיתוף אתר האינטרנט הרשמי של אלבה ברלין אלבה ברלין, ברשת החברתית פייסבוק אלבה ברלין, ברשת החברתית אקס (טוויטר) אלבה ברלין, ברשת החברתית אינסטגרם אלבה ברלין, סרטונים בערוץ היוטיוב סגל הקבוצה באתר היורוליג
יונתן קוניאק

יונתן קוניאק (נולד ב-18 בפברואר 1969) הוא שחקן טלוויזיה, שחקן תיאטרון ויוצר ישראלי. בשנים 1984–1987 למד במגמת תיאטרון בבית הספר תיכון אלון רמת השרון. בשנים 1987–1990 שירת בצה״ל ביחידת הקישור לכוחות הזרים. בשנים 1990–1993 לאחר שירותו הצבאי נסע קוניאק ללמוד תיאטרון בלונדון. קוניאק למד משחק ובימוי בבית ספר יוקרתי בלונדון, שניהלו אותו סר לורנס אוליבייה ומגי סמית', שנקרא ״Central School of Speech and Drama״. בשנים 1993–1996 ניהל להקת שחקנים נודדת בשם ״generation X״ בלונדון. כעבור שנים ספורות חזר לארץ והשתתף בסדרת הטלוויזיה "רמת אביב גימל", שם גילם את לאון, מעצב אופנה הומוסקסואל. לאחר מכן כתב את הסדרה "ג'וני", סדרה פורצת דרך בכך שהדמות הראשית, אותה קוניאק גילם, הייתה של הומוסקסואל, ובדיאלוגים השנונים היו רמיזות רבות לתרבות ההומוסקסואלית. הסדרה שודרה בשתי עונות בערוץ 2. בשנת 2004 התארח בתפקיד עצמו בסדרת הדרמה ״אהבה זה כואב״ ששודרה בערוץ 10. בשנת 2005 שימש כעורך תוכנית הנוער "אקזיט", ונמנה עם יוצרי הטלנובלה "פיק אפ" וגם השתתף בסדרה במספר פרקים גילם את דמותו של אריק. בשנת 2008 יצר יחד עם דנה מודן את התוכנית "טינופת" עבור חברת הכבלים HOT. יונתן קוניאק יצר את התוכנית "טריני וסוזאנה עושות את ישראל". התוכנית עלתה בשנת 2011 בערוץ 10, וכן יצר יחד עם יעל פוליאקוב את הסדרה הדוקו-ריאליטי פוליאקובים, המשודרת ב־HOT. לקוניאק שני ילדים. יונתן קוניאק, במיזם "אישים" לתיעוד היצירה הישראלית יונתן קוניאק, במסד הנתונים הקולנועיים IMDb (באנגלית) יונתן קוניאק, ברשת החברתית אינסטגרם רינת גור-נחום, הומו? הבן שלי?, באתר ynet, 24 באפריל 2002, ריאיון עם קוניאק בעקבות הסדרה "ג'וני" אמיר קמינר, אני ברוריה פסקאל, באתר ynet, 15 במרץ 2006, ריאיון עם קוניאק בעקבות הסדרה "פיק אפ" bennyk, יונתן קוניאק, באתר קנלר ייצוג אמנים, ‏2016-10-25 רינת גור-נחום, הומו? הבן שלי?, באתר ynet, 24 באפריל 2002 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
הפארק הלאומי ראקיאורה

הפארק הלאומי ראקיאורה (באנגלית: Rakiura National Park) הוא פארק לאומי המשתרע על רוב שטחו של האי סטיוארט, האי השלישי בגודלו בניו זילנד הנמצא מדרום לאי הדרומי. הפארק הוכרז באופן רשמי ב-9 במרץ 2002 כאיחוד של מספר שמורות טבע, אזורי יער מוגנים והשטחים ביניהם ובסך הכל מכסה כ-85% משטחו של האי סטיוארט, כאשר בשאר השטח נמצאים העיירה אובן, כבישים, דרכים וכפרים מאורים. בשל בידודו היחסי של האי, וההתיישבות המעטה בו, הפארק מהווה בית גידול למינים רבים של ציפורים שכמעט ולא ניתן למצוא באזורים אחרים בניו זילנד. בזכות תנאים אלו ומיעוט במינים פולשים, הפארק מושך אליו צפרים, חוקרים ומטיילים רבים שמבקשים לצפות בקיווי ובציפורים אנדמיות נוספות לניו זילנד בבית הגידול הטבעי שלהן. מדיה וקבצים בנושא הפארק הלאומי ראקיאורה בוויקישיתוף הפארק הלאומי ראקיאורה - באתר ה-DOC, מחלקת השימור של ניו זילנד ערך זה הוא קצרמר בנושא גאוגרפיה של ניו זילנד. אתם מוזמנים לתרום לוויקיפדיה ולהרחיב אותו.
קוורטרבק

קוורטרבק (באנגלית: Quarterback או QB) היא עמדה במשחק הפוטבול ובגרסתו הקנדית. קוורטרבק הוא השחקן המרכזי בקבוצת ההתקפה, והמיקום שלו בתחילת כל מהלך הוא מאחורי הסנטר, בדיוק באמצע קו ההתקפה. לעיתים יהיה הקוורטרבק צמוד ביותר לסנטר (Under Center) ולעיתים יעמוד מאחוריו במרחק של כ 5 יארדים (שאט-גאן). לעיתים נדירות יותר יעמוד במרחק של כ 3 יארדים (פיסטול). הקוורטרבק קובע את מהלך ההתקפה, המתחיל ברוב מוחלט של המקרים בהוצאת הכדור מהסנטר אליו. לאחר קבלת הכדור הקוורטרבק יכול לרוץ עם הכדור, מהלך נדיר למדי, להעביר אותו לשחקן אחר, בדרך כלל לרץ האחורי, או לנסות למסור קדימה או הצידה לאחד התופסים. על הקוורטרבק לזכור עשרות רבות של מהלכי התקפה. לקבוצת פוטבול יש כ-150 עד 200 מהלכי התקפה שונים. הקוורטרבק הוא השחקן המרכזי והחשוב בקבוצה, מאחר שכל מהלך התקפה עובר דרכו. בליגת ה-NFL, שחקני עמדה זו זכו 42 פעמים מתוך 63 סך הכל בתואר MVP של העונה הסדירה ו-29 פעמים מתוך 54 ב-MVP של משחק הסופרבול (הנתונים נכון לשנת 2019 ולסופרבול LIV). הקוורטרבק אחראי על קביעת המהלכים ההתקפיים של הקבוצה, שמתבססים על קביעת המאמן, מערך ההגנה הנגדית או מצב ספציפי במשחק. במטרה לבחור את המהלך המתאים הקוורטרבק לומד את ספר המהלכים של קבוצתו באימונים. ב-NFL, אחד ממאמני הקבוצה, בדרך כלל המאמן הראשי או מאמן ההתקפה יכולים לתקשר עם הקוורטרבק אלחוטית במהלך המשחק ונותנים לו הוראות ומידע לפני כל מהלך התקפה, דרך אוזנית שנמצאת בקסדה שלו. הקשר האלחוטי שהוא חד כיווני, נפסק 15 שניות לפני הזמן הקצוב לתחילת המהלך. ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
דור הפרוזאק

דור הפרוזאק (באנגלית: Prozac Nation, אומת הפרוזק) הוא אוטוביוגרפיה שנכתבה בידי אליזבת וורצל ויצאה לאור בשנת 1994. הספר מתאר את חוויותיה של הסופרת בהתמודדותה עם דיכאון. הספר עובד לסרט בעל אותו שם. נושא הספר הוא ההתייחסות לפרוזאק, תרופה נוגדת דיכאון שנטלה וורצל. בספר מתארת וורצל את חוויותיה העמוקות עם מחלת נפש, את הפגמים בדמותה שלה וכיצד היא מנהלת את חייה בתקופות קשות בצורה יוצאת דופן, בזמן לימודים בקולג' ועבודה בתור כתבת. הכנות שבה מתארת וורצל סצנות קשות מחייה הוא היבט מרשים של הספר. הדבר עורר התנגדות בקרב קוראים ומבקרים רבים, שהאשימו את וורצל כאובססיבית לעצמה וממלאת את תאוותה שלה; אחרים שיבחו אותה על הפקת ספר גלוי לב והסבר משכנע על מחלת נפש, אשר בדרך כלל מודבקות לה סטיגמות רבות. כהסבר אוטוביוגרפי על חוויות של מחלת נפש, עשוי הספר להיחשב יורשם של ספרים כגון ספרה של סילביה פלאת' The Bell Jar וספרה של ג'ואנה גרינברג I Never Promised You a Rose Garden. דור הפרוזאק גם דומה לספרה של סוזנה קייסן, "נערה בהפרעה", ספר שפורסם באותה השנה: שני הספרים נכתבו בידי נשים צעירות שתיארו את חוויותיהן על מחלה נפשית. מחלתה הנפשית של וורצל ידועה בשם דיכאון לא טיפוסי (Atypical depression), ולא נכתב עליה לעיתים קרובות בנרטיב אישי בגוף ראשון. אליזבת וורצל, הסופרת שכתבה את "דור הפרוזק", הלכה לעולמה ב 7 בינואר 2020 לאחר התמודדות ארוכת שנים עם סרטן השד, והיא בת 52 בלבד. דור הפרוזאק, באתר tworead (באנגלית) הסופרת אליזבת וורצל הלכה לעולמה בגיל 52, באתר מעריב אונליין, 7 בינואר 2020
קרנדאש (ליצן)

מיכאיל ניקולאייביץ' רומיאנצב (ברוסית: Михаи́л Никола́евич Румя́нцев;‏ 10 בדצמבר 1901 - 31 במרץ 1983), שנודע בשם הבמה "קרנדאש" ("עיפרון" ברוסית), היה ליצן סובייטי נודע. קרנדאש זכה לתואר "אמן העם של ברית המועצות" ולאות "גיבור העבודה הסוציאליסטית". הוא היה מורם של ליצנים סובייטים מפורסמים אחרים, בהם אולג פופוב ויורי ניקולין. רומיאנצב נולד בסנקט פטרבורג. היו לו אח ואחות צעירים ממנו. אמו מתה בעודו בן שש. ידוע כי היו לו לפחות שתי בנות. ב-1914 החל בלימודי אמנות, אך לא מצא בהם עניין. בין 1922–1925 עבד בתיאטרון כמצייר כרזות, ולאחר מכן עבר למוסקבה ושם המשיך להתפרנס מציור כרזות לסרטים ולמופעים. ב-1926 הושפע מסרטיהם של מארי פיקפורד ודאגלס פיירבנקס והחליט לעבור לקריירת משחק. הוא החל ללמוד משחק ואת מקצועות הקרקס אצל מי שהיה למנהל קרקס מוסקבה, מארק סולומונוביץ' מסטצ'קין. החל משנת 1928 הוא הופיע בחיקוי של צ'ארלי צ'פלין, עד שיצר ב-1935 את דמותו של קרנדאש, אשר תמיד לווה בכלבו, הטרייר הסקוטי "קליאקסה" (שמשמעו "כתם דיו"). הופעותיו נחלו הצלחה רבה וזכו לאהדה גדולה. הוא התאים את הופעותיו לרוח הזמנים ובמהלך מלחמת העולם השנייה הכניס להופעותיו חיקויי חיילים גרמנים. ב-1960 יצא למסע הופעות בדרום אמריקה עם קרקס מוסקבה. קרנדאש הופיע בקרקסים במשך 55 שנה, והופעתו האחרונה הייתה כשבועיים לפני מותו. לאחר מותו נקרא בית הספר לקרקס במוסקבה על שמו ופסל ארד בדמותם של קרנדאש וקליאקסה הוצב בכיכר הראשית בהומל. מדיה וקבצים בנושא קרנדאש בוויקישיתוף ביוגרפיה של קרנדאש (באנגלית) קרנדאש, באתר "Find a Grave" (באנגלית) קרנדאש, במסד הנתונים הקולנועיים IMDb (באנגלית)
אנרכו-פאנק

אנרכו-פאנק (באנגלית: Anarcho-punk) הוא פלג בתת-תרבות הפאנק (Punk), המורכבת מלהקות, קבוצות, ויחידים אשר מגדירים עצמם אנרכיסטים. על אף שפאנק אינו תומך תמידית באנרכיזם, לאידאולוגיה יש משמעות רבה ביותר בתרבות הפאנק, ועל כן הפאנק היווה מקור בעל חשיבות רבה להתבטאות של האנרכיזם המודרני. המושג אנרכו-פאנק במוזיקה מתייחס לעיתים באופן בלעדי ללהקות שהיוו חלק מתנועת האנרכו-פאנק המקורית בבריטניה בסוף שנות ה-70 ובשנות ה-80. יש המשתמשים במושג בהרחבה רבה יותר, כאשר קיימת התייחסות לכל מוזיקת פאנק בעלת תוכן אנרכיסטי. בהגדרה זו נכללות גם להקות ה-Crust Punk, להקות ההארדקור פאנק האמריקאיות, ועוד מוזיקאים השייכים לתת-זרמים אחרים. מדיה וקבצים בנושא אנרכו-פאנק בוויקישיתוף ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
עולם אחר 2

עולם אחר 2 הוא הדפס של פיתוח עץ מעשה ידי האמן ההולנדי מאוריץ קורנליס אשר שהודפס לראשונה בינואר 1947. היצירה מתארת מבנה בצורת קובייה, עשוי לבנים, כאשר בקירותיו חלונות. בשני חלונות עומדת ציפור ובשניים האחרים תלוי שופר. הצופה מביט בחדר, בו זמנית, משלושה כיוונים שונים (ולמעשה ייתכן שהצופה מביט בחדר מבעד עיני הציפור). בתחתית היצירה ובצד הימני התחתון של היצירה מוצג מבט של הצופה מתחתית החדר כלפי מעלה. במרכז היצירה, למול הצופה, וכן משמאל היצירה, ניתן לראות את החדר במישור אופקי, ואילו בחלקה העליון של היצירה ובצד הימני העליון של הקוביה - מוצג מבט מראש הקובייה מטה אל רצפתה. מבעד לחלונות הקוביה ניתן לראות כי המבנה מצוי על מעין כוכב בעל מכתשים רבים, וסביבו ניתן לראות כוכבים רבים בשמי הלילה. פסל הציפור המופיעה בתמונה, בעלת פני האדם הופיע לראשונה ביצירתו של אֶשֶר משנת 1934 "דומם וכדור שיקוף". הפסל ניתן לאֶשֶר על ידי חמיו במתנה. יצירה זו היא אחת העבודות הראשונות בסדרת ה"יחסויות" של אֶשֶר, בה עסק אשר בשימוש בפרספקטיבה על מנת להציג בו זמנית נקודות מבט שונות. בספרו "עבודות גרפיות" מתאר אֶשֶר את היצירה: מפתחי חמשת הקירות הנראים לעין ניבטים שלושה נופים שונים. בעד צמד הפתחים העליון משפיל הצופה מבט, כמעט אנכי, אל הקרקע. הצמד האמצעי נמצא בגובה העין ומשקיף אל האופק, בעוד שבעד הצמד התחתון נושא הצופה את מבטו אל הכוכבים. כל אחד ממישורי המבנה - המאחד בתוכו את הנאדיר את האופק ואת הזנית ממלא תפקיד משולש. לדוגמה, המישור האחורי שבמרכז מתפקיד כקיר בהתייחס לאופק, כרצפה בהתייחס למבט בעד הפתח העליון, וכתיקרה בשעה שהמבט מופנה אל שמי הכוכבים. — מאוריץ קורנליס אשר, עבודות גרפיות, הוצאת בנדיקט טאשן וסטימצקי בע"מ, 1994 מ.ק. אשר, עבודות גרפיות, סטימצקי טאשן, 1994, בתרגום עדנה קלגסברון ובעריכת שלומית אריאל.
תסריט צילומים

תסריט צילומים או שוטינג סקריפט (מאנגלית: Shooting script) הוא תסריט מצלמה, הנבנה בשיתוף פעולה בין הבמאי והצלם, ותפקידו לתרגם את התסריט הכתוב לתמונה ולקול. טכנית נכתב תסריט המצלמה כתיאור של כל שוט ושוט שיש לצלם במהלך הסרט. בתסריט המצלמה מתאר הבמאי את אשר קורה בשוט, באיזה סוג עדשה יש לצלם את השוט, ומה צריך להיות גודל הפריים, מהי הזווית שבה ממוקמת המצלמה בשוט, ותזמון משוער של השוט. ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הולמרק

הולמרק (באנגלית: Hallmark) הוא ערוץ סדרות דרמה אמריקאי לכל המשפחה ממשפחת ערוצי NBC. הערוץ משדר במתכונת סינדיקציה חלקית ושאר התכנים הם הפקות מקור של הערוץ. בישראל הערוץ בעבר הגיע כחלק מחבילת הערוצים הבסיסית שהציעה חברת הטלוויזיה בכבלים HOT, והוא שודר גם בטלוויזיה בלוויין yes. אולם ב-28 בדצמבר 2009 הפסיק ערוץ "הולמרק" את שידוריו בישראל. הסדרות הבולטות בערוץ: ER, חוק וסדר ובנות גילמור. רוב התכנים המשודרים בערוץ הם מיני-סדרות, וסרטי טלוויזיה- כשהולמרק נודע בעיקר בסרטי המקור שלו לחג המולד. אתר האינטרנט הרשמי של הולמרק ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אידאס

אידאס (באנגלית: IDAS, ראשי התיבות: Interactive Defence and Attack System for Submarines) הוא טיל ים-אוויר וים-קרקע לטווח קצר שנמצא עדיין בשלבי פיתוח ומיועד לצוללות מדגם 212 של חיל הים הגרמני. האידאס המבוסס על האיריס-טי, טיל אוויר-אוויר לטווח קצר, מיועד לתת מענה לאיומים אוויריים הטסים בגובה נמוך כמו מסוקים וכטב"מים אך יכול לשמש גם לתקיפת כלי שיט בגודל קטן ובינוני ולתקיפת מטרות חוף. האידאס ישוגר מצינורות הטורפדו של הצוללות מדגם 212, הוא יוטען במחסנית מיוחדת של 4 טילים שתפעל בעיקרון דומה לאקדח תופי, הוא יהיה מונחה סיב אופטי ויגיע לטווח של כ-20 ק"מ. המשלוח הראשון של טילי אידאס לחיל הים הגרמני תוכנן ל-2009, הטיל עצמו מתוכנן להיכנס לשירות מבצעי ב-2014. האידאס, ככל הנראה, מותאם גם לשימוש צוללות הדולפין של חיל הים הישראלי המבוססות על הצוללות הגרמניות. האידאס הוא קונספט מהפכני בהיותו הטיל הראשון בעולם המעניק לצוללות יכולת להתמודד עם איומים אוויריים ובהיותו הטיל הראשון בעולם המשוגר ישירות מצינורות הטורפדו ללא שימוש בקפסולה. איריס-טי מדיה וקבצים בנושא אידאס בוויקישיתוף ניסוי ראשון של האידאס על ידי חיל הים הגרמני (בגרמנית)
דיסקרביה

דִיסְקְרַבְיָה (dyscravia) היא דיסגרפיית החלפת קוֹליוּת, כלומר הפרעה בכתיבה המתבטאת בהחלפת אותיות הכתיב הנכון באותיות הנבדלות מהן בתכונת הקוליות בלבד; לדוגמה: אדם הלוקה בדיסקרביה עשוי לכתוב במקום "תוספת" – "תוסבת" או במקום "כביסה" – "כפיסה" תוך החלפה בין בי״ת (שהיא קולית) לבין פ״א (שהיא אטומה). כפי הנראה נובעת דיסקרביה מפגם במנגנון ההמרה הפונמית־גרפמית אצל לוקים בדיסגרפית שטח (דיסגרפיה המונעת הסתמכות על הלקסיקון לצורך שליפת כתיב נכון של מילים). דיסקרביה עשויה להתקיים רק בכתיבה, בעוד שהקריאה לא תעיד על הפרעה מקבילה של החלפת קוֹליוּת, או לחלופין בליווי דיסלקסיה מקבילה, כלומר בהחלפת תכונת הקוֹליוּת של אותיות גם בקריאה. דיסקרביה: דיסגרפית החלפת קוליות, אביה גביעון ונעמה פרידמן, שפה ומוח, גיליון 6, ע׳ 118 – 111 ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
אב (פירושונים)

האם התכוונתם ל... אב – חודש בלוח השנה העברי אב (משפחה) – הורה ממין זכר אב (כתב עת) – כתב עת ספרותי שיצא לאור בתל אביב בין השנים 1993-1996 אב – כינוי לכומר א"ב – אוסף סדור של אותיות א-ב – תוכנת עיבוד תמלילים ומשרד ממוחשב ה-א"ב העברי בית אב – יחידת מידה בסטטיסטיקה של מדעי החברה אישים: פרד אב – פזמונאי אמריקאי אבא (פירושונים) אבי
Nail Within

נייל וית'ין (Nail Within) היא להקת דת' מטאל מלודי ישראלית מתל אביב. הלהקה הוקמה ב-2001 על ידי מוזיקאים מלהקות המטאל הישראליות ביטרייר, עזאזל, הורקור ובצפר, ואלבומה הראשון, "Nail Within", יצא ב-2003. ניר נקב מלהקת סיילם שימש כמתופף בהקלטת האלבום. האלבום זכה לביקורות טובות אך הלהקה התפרקה על רקע חילוקי דעות בין חבריה ולא הייתה פעילה בין 2003 ו-2007. בתקופה זו פתח הגיטריסט מתן כהן בקריירה בינלאומית מצליחה עם להקת בצפר. נייל וית'ין חזרה לפעילות בסוף 2007 ומתכננת את הוצאתו של האלבום השני. אלבום הבכורה כולל הופעות אורח של מספר זמרי דת' מטאל נודעים, ביניהם זאב טננבוים מסיילם, מילה פטרוצה מקריאייטור ותומס לינדברג מאט דה גייטס. הוא הופק בידי האריס ג'ונס (שהפיק בין השאר בעבר את קריאייטור וסודום) וזאב טננבוים, וכולל השפעות חזקות של ת'ראש מטאל. בישראל זוכה הלהקה לפעמים לכינוי "סופרגרופ" מכיוון שהוקמה על ידי מוזיקאים שהיו כבר מוכרים בסצנת המטאל הישראלית בזמן הקמת הלהקה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ישי שוורץ (שירה) מתן כהן (גיטרה) אלכס שוסטר (גיטרה) חיים בנימיני (גיטרת באס) עידו לוי (תופים) ניר נקב (תופים) Nail Within, באתר MusicBrainz (באנגלית) Nail Within, להקה באתר Encyclopedia Metallum (באנגלית) Nail Within, באתר Discogs (באנגלית) נייל וית'ין, באתר Qute Nail Within - חוזרים לתת בראש, באתר מטאליסט
כפר (פירושונים)

האם התכוונתם ל... כפר – דפוס התיישבות אנושי כפר (מחזה) – מחזה מאת יהושע סובול לשון נקייה למסגרת מגורים חצי אשפוזית – ראו הוסטל (מגורים נתמכים) כפרי (פירושונים) כופר (פירושונים) כפר נוער כפר אמנים
מרטון (פירושונים)

האם התכוונתם ל... מרטון – אחד מרובעי לונדון אווה מרטון – זמרת סופרן דרמטי הונגרייה יאיר מרטון – דוגמן ישראלי מיכאל מרטון – קלע ישראלי מכללת מרטון – מכללה באוניברסיטת אוקספורד רוברט קרהרט מרטון – כלכלן אמריקאי, חתן פרס נובל לכלכלה רוברט קינג מרטון – סוציולוג נודע אשר טבע את הביטוי נבואה המגשימה את עצמה רוחמה מרטון – פסיכותרפיסטית, פסיכיאטרית, פמיניסטית, מייסדת ונשיאת עמותת רופאים לזכויות אדם. הרב יוסף יהודה מרטון – חסיד חב"ד יהודה מרטון (Eo') - עיתונאי ואנציקלופדיסט ישראלי. יליד הונגריה, ניצול שואה מורטון מרטין